O ΠΕΡΙ ΠΡΟΣΤΑΤΕΥΤΙΚΩΝ ΜΕΤΡΩΝ ΚΑΤΑ ΤΩΝ ΕΠΙΒΛΑΒΩΝ

ΓΙΑ ΤΑ ΦΥΤΑ ΟΡΓΑΝΙΣΜΩΝ ΝΟΜΟΣ ΤΟΥ 2023

Κανονισμοί δυνάμει του άρθρου 15(2)(β)

|  |  |
| --- | --- |
| .....(Ι) του 2023. | Το Υπουργικό Συμβούλιο, ασκώντας τις εξουσίες που χορηγούνται σε αυτό δυνάμει του άρθρου 15(2)(β) του περί Προστατευτικών Μέτρων κατά των Επιβλαβών για τα Φυτά Οργανισμών Νόμου, εκδίδει τους ακόλουθους Κανονισμούς: |
|  |  |
| Συνοπτικός  τίτλος. | 1. Οι παρόντες Κανονισμοί θα αναφέρονται ως οι περί Προστατευτικών Μέτρων κατά των Επιβλαβών για τα Φυτά Οργανισμών (Καθορισμός Τελών) Κανονισμοί του 2023. |
|  |  |
| Ερμηνεία. | 2.-(1) Στους παρόντες Κανονισμούς, εκτός εάν από το κείμενο προκύπτει διαφορετική έννοια- |
|  |  |
| Επίσημη  Εφημερίδα της  Ε.Ε.: L 317,  23.11.2016,  σ. 4. | «Κανονισμός (ΕΕ) 2016/2031» σημαίνει τον Κανονισμό (ΕΕ) 2016/2031 του Ευρωπαϊκού Κοινοβουλίου και του Συμβουλίου της 26ης Οκτωβρίου 2016 σχετικά με προστατευτικά μέτρα κατά των επιβλαβών για τα φυτά οργανισμών, την τροποποίηση των κανονισμών του Ευρωπαϊκού Κοινοβουλίου και του Συμβουλίου (ΕΕ) αριθ. 228/2013, (ΕΕ) αριθ. 652/2014 και (ΕΕ) αριθ. 1143/2014, και την κατάργηση των οδηγιών του Συμβουλίου 69/464/ΕΟΚ, 74/647/ΕΟΚ, 93/85/ΕΟΚ, 98/57/ΕΚ, 2000/29/ΕΚ, 2006/91/ΕΚ και 2007/33/ΕΚ· |
|  |  |
| Επίσημη  Εφημερίδα της  Ε.Ε.: L 95,  7.4.2017,  σ. 1. | «Κανονισμός (EE) 2017/625» σημαίνει τον Κανονισμό (ΕΕ) 2017/625 του Ευρωπαϊκού Κοινοβουλίου και του Συμβουλίου της 15ης Μαρτίου 2017 για τους επίσημους ελέγχους και τις άλλες επίσημες δραστηριότητες που διενεργούνται με σκοπό την εξασφάλιση της εφαρμογής της νομοθεσίας για τα τρόφιμα και τις ζωοτροφές και των κανόνων για την υγεία και την καλή μεταχείριση των ζώων, την υγεία των φυτών και τα φυτοπροστατευτικά προϊόντα, για την τροποποίηση των κανονισμών του Ευρωπαϊκού Κοινοβουλίου και του Συμβουλίου (ΕΚ) αριθ. 999/2001, (ΕΚ) αριθ. 396/2005, (ΕΚ) αριθ. 1069/2009, (ΕΚ) αριθ. 1107/2009, (ΕΕ) αριθ. 1151/2012, (EE) αριθ. 652/2014, (ΕΕ) 2016/429 και (ΕΕ) 2016/2031, των κανονισμών του Συμβουλίου (ΕΚ) αριθ. 1/2005 και (ΕΚ) αριθ. 1099/2009 και των οδηγιών του Συμβουλίου 98/58/ΕΚ, 1999/74/ΕΚ, 2007/43/ΕΚ, 2008/119/ΕΚ και 2008/120/ΕΚ και για την κατάργηση των κανονισμών του Ευρωπαϊκού Κοινοβουλίου και του Συμβουλίου (ΕΚ) αριθ. 854/2004 και (ΕΚ) αριθ. 882/2004, των οδηγιών του Συμβουλίου 89/608/ΕΟΚ, 89/662/ΕΟΚ, 90/425/ΕΟΚ, 91/496/ΕΟΚ, 96/23/ΕΚ, 96/93/ΕΚ και 97/78/ΕΚ και της απόφασης 92/438/ΕΟΚ του Συμβουλίου (κανονισμός για τους επίσημους ελέγχους)· |
|  |  |
|  | «Νόμος» σημαίνει τον περί Προστατευτικών Μέτρων κατά των Επιβλαβών για τα Φυτά Οργανισμών Νόμο. |
|  |  |
|  | (2) Οποιοιδήποτε άλλοι όροι δεν ερμηνεύονται ειδικά στους παρόντες Κανονισμούς έχουν την έννοια που αποδίδεται σε αυτούς από τον Νόμο, τον Κανονισμό (ΕΕ) 2016/2031 και τον Κανονισμό (ΕΕ) 2017/625. |
|  |  |
| Καθορισμός τελών.  Παράρτημα. | 3.-(1) Η αρμόδια αρχή επιβάλλει τέλη ως αυτά προβλέπονται στο στο Παράρτημα και καταβάλλονται για- |
|  |  |
|  | (α) την έκδοση φυτοϋγειονομικών πιστοποιητικών και άλλων εγγράφων ή/και για τον έλεγχο ταυτότητας και φυσικό έλεγχο φυτών, φυτικών προϊόντων και άλλων αντικειμένων που εξάγονται προς τρίτες χώρες· |
|  |  |
|  | (β) την έκδοση προεξαγωγικού πιστοποιητικού και φυτοϋγειονομικού πιστοποιητικού επανεξαγωγής· |
|  |  |
|  | (γ) τον έλεγχο εγγράφων ή/και τον έλεγχο ταυτότητας και φυσικό έλεγχο φυτών, φυτικών προϊόντων και άλλων αντικειμένων που εισάγονται από τρίτες χώρες· |
|  |  |
|  | (δ) την εξέταση της αίτησης για εγγραφή στο μητρώο· |
|  |  |
|  | (ε) τον ετήσιο έλεγχο των επαγγελματιών που είναι εγγεγραμμένοι στο μητρώο και έχουν εξουσιοδότηση έκδοσης φυτοϋγειονομικών διαβατηρίων. |
|  |  |
| Παράρτημα. | (2) Τα τέλη καταβάλλονται κατά την υποβολή της αίτησης, ενώ τα τέλη για την έκδοση πιστοποιητικού ή για τους ελέγχους καταβάλλονται πριν από την πραγματοποίησή τους, όπως αυτά προβλέπονται στο Παράρτημα. |
|  |  |

ΠΑΡΑΡΤΗΜΑ

(Κανονισμός 3)

Τέλη

|  |  |  |
| --- | --- | --- |
| Είδος | | Τέλος  (€) |
| 1. Χρέωση για έλεγχο εισαγόμενων (από τρίτες χώρες) φυτών και φυτικών προϊόντων (εκτός πατατών) με βάση την ποσότητα για τις ακόλουθες κατηγορίες: | |  |
|  | |  |
| (i) Μοσχεύματα, δενδρύλλια (εκτός από το δασικό υλικό αναπαραγωγής), νεαρά φυτά φραουλών ή λαχανικών- | |  |
| έως 10 000 τεμάχια | | 60 |
| ανά φορτίο για κάθε επιπλέον 1 000 τεμάχια | | 0,8 |
| ανά φορτίο, ως ανώτατο συνολικό τέλος | | 140 |
| (ii) θάμνοι, δέντρα (εκτός από τα κομμένα χριστουγεννιάτικα δέντρα), άλλα ξυλώδη φυτά φυτωρίου, συμπεριλαμβανομένου του δασικού υλικού αναπαραγωγής (εκτός από τους σπόρους)- | |  |
| ανά φορτίο έως 10 000 τεμάχια | | 60 |
| ανά φορτίο για κάθε επιπλέον 1 000 τεμάχια | | 0,5 |
| ανά φορτίο, ως ανώτατο συνολικό τέλος | | 140 |
| (iii) βολβοί, βολβοειδείς ρίζες, ριζώματα, κόνδυλοι προς φύτευση (εκτός από τους κονδύλους της πατάτας)- | |  |
| ανά φορτίο για βάρος έως 200 κιλά | | 60 |
| ανά φορτίο για κάθε επιπλέον 10 κιλά | | 0,2 |
| ανά φορτίο, ως ανώτατο συνολικό τέλος | | 140 |
| (iv) σπόροι, καλλιέργειες ιστών- | |  |
| ανά φορτίο για βάρος έως 100 κιλά | | 60 |
| ανά φορτίο για κάθε επιπλέον 10 κιλά | | 0,2 |
| ανά φορτίο, ως ανώτατο συνολικό τέλος | | 140 |
| (v) άλλα φυτά που προορίζονται για φύτευση τα οποία δεν αναφέρονται αλλού στο παρόν σημείο- | |  |
| ανά φορτίο έως 5 000 τεμάχια | | 60 |
| ανά φορτίο για κάθε επιπλέον 100 τεμάχια | | 0,2 |
| ανά φορτίο, ως ανώτατο συνολικό τέλος | | 140 |
| (vi) κομμένα άνθη- | |  |
| ανά φορτίο έως 20 000 τεμάχια | | 60 |
| ανά φορτίο για κάθε επιπλέον 1 000 τεμάχια | | 0,2 |
| ανά φορτίο, ως ανώτατο συνολικό τέλος | | 140 |
| (vii) κλαδιά με φύλλωμα, μέρη κωνοφόρων (εκτός από κομμένα χριστουγεννιάτικα δέντρα)- | |  |
| ανά φορτίο για βάρος έως 100 κιλά | | 60 |
| ανά φορτίο για κάθε επιπλέον 100 κιλά | | 2 |
| ανά φορτίο, ως ανώτατο συνολικό τέλος | | 140 |
| (viii) κομμένα χριστουγεννιάτικα δέντρα- | |  |
| ανά φορτίο έως 1 000 τεμάχια | | 60 |
| ανά φορτίο για κάθε επιπλέον 100 τεμάχια | | 2 |
| ανά φορτίο, ως ανώτατο συνολικό τέλος | | 140 |
| (ix) φύλλα φυτών, όπως φυλλώδη αρωματικά, καρυκεύματα και φυλλώδη λαχανικά- | |  |
| ανά φορτίο για βάρος έως 100 κιλά | | 60 |
| ανά φορτίο για κάθε επιπλέον 10 κιλά | | 2 |
| ανά φορτίο, ως ανώτατο συνολικό τέλος | | 140 |
| (x) φρούτα, λαχανικά (εκτός από τα φυλλώδη λαχανικά)- | |  |
| ανά φορτίο για βάρος έως 25 000 κιλά | | 60 |
| ανά φορτίο για κάθε επιπλέον 1 000 κιλά | | 0,8 |
| (xi) ξύλο (εκτός από τον φλοιό)- | |  |
| ανά φορτίο για όγκο έως 1 000 m3 | | 60 |
| ανά φορτίο για κάθε επιπλέον 10 m3 | | 0,2 |
| (xii) χώμα και υπόστρωμα ανάπτυξης, φλοιός- | |  |
| ανά φορτίο για βάρος έως 25 000 κιλά | | 60 |
| ανά φορτίο για κάθε επιπλέον 1 000 κιλά | | 0,8 |
| ανά φορτίο, ως ανώτατο συνολικό τέλος | | 140 |
| (xiii) δημητριακά- | |  |
| ανά φορτίο για βάρος έως 25 000 κιλά | | 60 |
| ανά φορτίο για κάθε επιπλέον 1 000 κιλά | | 0,8 |
| ανά φορτίο, ως ανώτατο συνολικό τέλος | | 700 |
| (xiv) άλλα φυτά ή φυτικά προϊόντα τα οποία δεν αναφέρονται αλλού στο παρόν σημείο- | |  |
| ανά φορτίο | | 60 |
| Στις περιπτώσεις διενέργειας ελέγχων εκτός ωρών εργασίας, ήτοι καθημερινές μετά τις 16:00 και Σάββατο μέχρι τις 13:00, η ελάχιστη χρέωση ανέρχεται στα: | | 75 |
|  | |  |
| Στις περιπτώσεις διενέργειας ελέγχων εκτός ωρών εργασίας, ήτοι Σάββατο μετά τις 13:00, Κυριακή και αργίες, η ελάχιστη χρέωση ανέρχεται στα: | | 85 |
|  | |  |
| Νοείται ότι, σε περίπτωση κατά την οποία σε ένα φορτίο περιλαμβάνονται φυτά και φυτικά προϊόντα που ανήκουν σε πέραν της μιας κατηγορίας, ελάχιστη χρέωση λαμβάνεται μόνο για μία κατηγορία και, σε περίπτωση κατά την οποία η ποσότητα υπερβαίνει την ποσότητα που διέπει την ελάχιστη χρέωση σε οποιαδήποτε κατηγορία, για την ποσότητα που υπερβαίνει σε κάθε κατηγορία που βρίσκεται στο φορτίο, λαμβάνεται υπόψη η επιπρόσθετή της χρέωση για τον υπολογισμό του συνολικού κόστους. | |  |
|  | |  |
| 2. Χρέωση για έλεγχο εισαγόμενων πατατών από τρίτες χώρες: | |  |
| — ανά παρτίδα για βάρος έως 25 000 κιλά· | | 100 |
| — ανά παρτίδα για κάθε επιπλέον 25 000 κιλά· | | 54,5 |
| Στις περιπτώσεις διενέργειας ελέγχων εκτός ωρών εργασίας, ήτοι καθημερινές μετά τις 16:00 και Σάββατο μέχρι τις 13:00, η ελάχιστη χρέωση ανέρχεται στα: | | 120 |
| Στις περιπτώσεις διενέργειας ελέγχων εκτός ωρών εργασίας, ήτοι Σάββατο μετά τις 13:00, Κυριακή και αργίες, η ελάχιστη χρέωση ανέρχεται στα: | | 140 |
|  | |  |
| 3. Για έλεγχο εγγράφων εισαγόμενων φυτών και φυτικών προϊόντων από τρίτες χώρες, όταν διενεργείται μόνο έλεγχος εγγράφων: | | 35 |
| Στις περιπτώσεις διενέργειας ελέγχων εκτός ωρών εργασίας, ήτοι καθημερινές μετά τις 16:00 και Σάββατο μέχρι τις 13:00, η ελάχιστη χρέωση ανέρχεται στα: | | 45 |
| Στις περιπτώσεις διενέργειας ελέγχων εκτός ωρών εργασίας, ήτοι Σάββατο μετά τις 13:00, Κυριακή και αργίες, η ελάχιστη χρέωση ανέρχεται στα: | | 55 |
|  | |  |
| 4. Για έλεγχο εγγράφων εισαγόμενων φυτών και φυτικών προϊόντων από τρίτες χώρες, όταν διενεργείται μόνο έλεγχος εγγράφων και ταυτότητας: | | 45 |
| Στις περιπτώσεις διενέργειας ελέγχων εκτός ωρών εργασίας, ήτοι καθημερινές μετά τις 16:00 και Σάββατο μέχρι τις 13:00, η ελάχιστη χρέωση ανέρχεται στα: | | 55 |
| Στις περιπτώσεις διενέργειας ελέγχων εκτός ωρών εργασίας, ήτοι Σάββατο μετά τις 13:00, Κυριακή και αργίες, η ελάχιστη χρέωση ανέρχεται στα: | | 65 |
| 5. Για έλεγχο εξαγόμενων φυτών και φυτικών προϊόντων προς τρίτες χώρες: | | 60 |
| Στις περιπτώσεις διενέργειας ελέγχων εκτός ωρών εργασίας, ήτοι καθημερινές μετά τις 16:00 και Σάββατο μέχρι τις 13:00, η ελάχιστη χρέωση ανέρχεται στα: | | 75 |
| Στις περιπτώσεις διενέργειας ελέγχων εκτός ωρών εργασίας, ήτοι Σάββατο μετά τις 13:00, Κυριακή και αργίες, η ελάχιστη χρέωση ανέρχεται στα: | | 85 |
| 6. Αίτηση για εγγραφή στο μητρώο: | | 80 |
| 7. Για ετήσιο έλεγχο των επαγγελματιών που είναι εγγεγραμμένοι στο μητρώο και έχουν εξουσιοδότηση έκδοσης φυτοϋγειονομικών διαβατηρίων: | | 50 |
| 8. Έκδοση πιστοποιητικών και άλλων επίσημων εγγράφων τα οποία δεν εμπίπτουν στις πιο πάνω χρεώσεις: | | 20 |
| 9. Ο έλεγχος οποιασδήποτε μεταχείρισης πριν την εξαγωγή φυτών και φυτικών προϊόντων (κρύα μεταχείριση, υποκαπνισμός, κ.λπ.):  Η χρέωση αυτή επιβάλλεται επιπρόσθετα της χρέωσης του σημείου 5 για κάθε εμπορευματοκιβώτιο: | | 30 |
|  | Νοείται ότι, σε περίπτωση κατά την οποία κριθεί απαραίτητη η λήψη δείγματος για επιβεβαίωση απουσίας επιβλαβών οργανισμών μέσω εργαστηριακής εξέτασης καταβάλλονται και τέλη όπως αυτά καθορίζονται στην Υπουργική Aπόφαση Αριθ. 81.458, ημερομηνίας 18/10/2016, όπως αυτή εκάστοτε τροποποιείται ή αντικαθίσταται, ή τα τέλη που καθορίζει επίσημο εργαστήριο ή επίσημο εργαστήριο αναφοράς εντός της Δημοκρατίας ή σε άλλο κράτος μέλος της Ευρωπαϊκής Ένωσης ή τρίτη χώρα: | |
| 129(Ι) του 2002  140(Ι) του 2004  39(Ι) του 2005  82(Ι) του 2005  132(Ι) του 2005  195(Ι) του 2007. | Νοείται περαιτέρω ότι, σε περίπτωση κατά την οποία κατά την εξαγωγή φυτών και φυτικών προϊόντων εφαρμόζονται οι διατάξεις του περί Επιβολής Ποιοτικού Ελέγχου στα Γεωργικά Προϊόντα Νόμου, δεν εφαρμόζονται οι πρόνοιες των παρόντων Κανονισμών που προβλέπουν τα τέλη για έλεγχο εξαγόμενων προς τρίτες χώρες φυτών και φυτικών προϊόντων. | |

Αρ. Φακ.: 23.03.060.052-2023

MX/ΜV